تېرو ۲۴ ساعتونو کې د سرې میاشتې د فعالیتونو خبرونه: خوست: * د مرکز په ګډون په ۵ ولسوالیو کې د وروستیو ورښتونو له امله ۱۸ پېښځپلو کورنیو سره د ۴ قلمه غیر خوراکی توکو مرسته وشوه. * روغتیایی اساسی کلینیک، فرعی کلینیک او ګرځند روغتیایی ټیم د تېرو ۳۰ ورځو په موده کې ۲۸،۱۴۸ تنو ته روغتیایی خدمتونه وړاندې کړی. کونړ: مرکز اسعد آباد کې له ۵۱ تثبیت شویو سوالګرو کورنیو سره په ټولیز ډول ۲۵۴،۰۰۰ افغانۍ نغدی مرسته ترسره شوه. پکتیا: ښوونیز مرکز کې پر ۲۵۰ تنو زده کوونکو ۷۵۰ کتابچې او ۵۰۰ قلمونه ووېشل شول، چې هر زده کوونکی ته ۳ کتابچې او دوه قلمونه ورکړل شول. نیمروز: * ښوونیز مرکز کې د انګلیسی او کمپیوټر برخو له ۳۶ تنو زده کوونکو د ۶ میاشتنیو زده کړو له بشپړولو وروسته آزموینه واخیستل شوه. * د مرکز زرنج په ګډون د ۵ ولسوالیو د غړو او د ولایتی مجامع د غړو ترمنځ د هماهنګۍ په موخه غونډه ترسره شوه. غونډه کې ګډونوالو د ولایتی مجامع پر اهمیت او د هغې پر فعالیتونو هر اړخیزه معلومات شریک کړل.